proxectonos/corpus_dominio_legal_administrativo_tmp huggingface dataset:
RESOLUCIÓN do 18 de decembro de 2025 pola que se realiza unha redistribución entre créditos orzamentarios da Orde do 27 de decembro de 2024 pola que se establecen as bases reguladoras do Plan Galicia emprega, de incentivos á contratación na empresa ordinaria, e se procede á súa convocatoria para o ano 2025 (código de procedemento TR342C).
Consellería de Emprego, Comercio e Emigración — III. Outras disposicións — 26/12/2025

No
Diario Oficial de Galicia
núm. 26, do 24 de xaneiro de 2025, publicouse a Orde do 27 de decembro de 2024 pola que se establecen as bases reguladoras do Plan Galicia emprega, de incentivos á contratación na empresa ordinaria, e se procede á súa convocatoria para o ano 2025 (código de procedemento TR342C).
O artigo 3 da dita orde establece os créditos que financian as axudas do Plan Galicia emprega, con cargo aos correspondentes fondos dotados no orzamento de gastos da Consellería de Emprego, Comercio e Emigración.
O crédito total, por importe de 19.700.000 €, desagrégase nas seguintes aplicacións e proxectos orzamentarios:
Ademais, no caso de que a entidade beneficiaria sexa unha entidade sen ánimo de lucro:
Conforme o artigo 31 do regulamento que desenvolve a Lei 9/2007, do 13 de xuño, de subvencións de Galicia, aprobado polo Decreto 11/2009, do 8 de xaneiro, pódese alterar a distribución entre distintos créditos sen modificar a contía total máxima, e a redistribución precisará unicamente das modificacións que procedan no expediente de gasto e da publicación desta modificación nos mesmos medios que a convocatoria.
Unha vez rematado o prazo de solicitudes do Programa Galicia emprega 2025, o pasado 30 de setembro, revisáronse as solicitudes e concedéronse aquelas que cumprían os requisitos recollidos nas bases reguladoras destas axudas. A concesión realizouse segundo a diferente natureza xurídica das entidades solicitantes por cada unha das partidas orzamentarias, por orde de entrada das solicitudes con expediente completo.
O remanente de crédito existente pode empregarse para atender as seguintes solicitudes, segundo a natureza xurídica da persoa ou entidade solicitante e o colectivo de pertenza da persoa traballadora contratada.
O artigo 4.6 da orde que regula o Programa Galicia emprega establece que «Dentro de cada provincia, os créditos sobrantes dun código de proxecto poderán ser empregados noutro, logo das modificacións orzamentarias que procedan e unha vez publicada a reasignación de créditos no
Diario Oficial de Galicia
.
Así mesmo, de existiren remanentes nun departamento territorial, unha vez atendidas todas as solicitudes que cumpran os requisitos, poderán redistribuírse nos restantes departamentos territoriais, respectando a prelación de solicitudes».
Por todo o exposto e no uso das facultades que me foron conferidas,
Artigo 1.
Redistribución dos créditos
Redistribuír os créditos para o financiamento das axudas previstas na Orde do 27 de decembro de 2024 pola que se establecen as bases reguladoras do Plan Galicia emprega, de incentivos á contratación na empresa ordinaria, segundo se expresa na seguinte táboa:
Santiago de Compostela, 18 de decembro de 2025
ORDE do 22 de decembro de 2025 pola que se fai público o incremento de crédito previsto na Orde do 2 de xullo de 2025 pola que se regulan as bases que rexerán o procedemento de concesión de axudas a entidades privadas para o fomento da gratuidade da atención educativa dos nenos e nenas da Comunidade Autónoma de Galicia en escolas infantís 0-3 para o curso 2025/26 e se procede á súa convocatoria (código de procedemento BS420C).
Consellería de Política Social e Igualdade — III. Outras disposicións — 26/12/2025

A Orde do 2 de xullo de 2025 pola que se regulan as bases que rexerán o procedemento de concesión de axudas a entidades privadas para o fomento da gratuidade da atención educativa dos nenos e nenas da Comunidade Autónoma de Galicia en escolas infantís 0-3 para o curso 2025/26 e se procede á súa convocatoria (código de procedemento BS420C), establece no seu artigo 2 que ás axudas obxecto desta convocatoria se destina un orzamento total de 47.097.512 euros, coa seguinte desagregación:
A dita orde sinala, no seu artigo 2.2, que o crédito consignado nas aplicacións orzamentarias indicadas na anterior táboa terán excepcionalmente a consideración de créditos ampliables, tal e como se establece no artigo 7.Un.s) da Lei 4/2024, do 27 de decembro, de orzamentos xerais da Comunidade Autónoma de Galicia para o ano 2025.
Dada a insuficiencia de crédito da Orde do 2 de xullo de 2025, e debido ao aumento do número de nenos/as beneficiarios da gratuidade da atención educativa, cómpre incrementar a aplicación orzamentaria 08.02.312B.481.3 en 75.582,84 euros para o ano 2025, para atender todo o alumnado que solicita praza nas escolas 0-3 da Comunidade Autónoma.
Con este incremento preténdese dar cumprimento a un dos obxectivos do Programa de apoio á natalidade posto en marcha pola Xunta de Galicia, que é o de facilitarlle á cidadanía o acceso a recursos de educación infantil de calidade e constituír, estes recursos, un piar esencial para facilitar a conciliación da vida familiar e laboral.
Por todo o exposto, e no uso das facultades que me foron conferidas,
Artigo único. Incremento dos créditos
Increméntase o crédito destinado ao financiamento das axudas previstas na Orde do 2 de xullo de 2025 pola que se regulan as bases que rexerán o procedemento de concesión de axudas a entidades privadas para o fomento da gratuidade da atención educativa dos nenos e nenas da Comunidade Autónoma de Galicia en escolas infantís 0-3 para o curso 2025/26 e se procede á súa convocatoria (código de procedemento BS420C).
O importe total do dito incremento, que se realizará na aplicación orzamentaria 08.02.312B.481.3 na anualidade 2025, é o seguinte:
A publicación desta orde non supón a apertura dun novo prazo de presentación de solicitudes.
Disposición derradeira única. Entrada en vigor
Esta orde entrará en vigor o mesmo día da súa publicación no
Diario Oficial de Galicia
.
Santiago de Compostela, 22 de decembro de 2025
CORRECCIÓN DE ERROS. Orde do 4 de agosto de 2025 pola que se modifican as unidades e os postos de traballo docentes dos centros públicos dependentes da Consellería de Educación, Ciencia, Universidades e Formación Profesional, de educación infantil, educación primaria e educación especial.
Consellería de Educación, Ciencia, Universidades e Formación Profesional — III. Outras disposicións — 26/12/2025

Advertidos erros na publicación da Orde do 4 de agosto de 2025 pola que se modifican as unidades e os postos de traballo docentes dos centros públicos dependentes da Consellería de Educación, Ciencia, Universidades e Formación Profesional, de educación infantil, educación primaria e educación especial, para o presente curso 2025/26, realizada no
Diario Oficial de Galicia
número 161, do 25 de agosto de 2025, cómpre facer a seguinte corrección:
– Na páxina 46383, no anexo I, na liña do CEIP de Arzúa, código 15000612, na columna de postos de EP debe figurar 9; na columna de postos de EF debe figurar 2, e na columna de total debe figurar 22.
– Na páxina 46383, no anexo I, na liña do CEIP Plurilingüe de Cespón, código 15027149, na columna de postos de EI debe figurar 2 e na columna de total debe figurar 14.
– Na páxina 46383, no anexo I, na liña do CEIP Plurilingüe Vila de Cee, código 15003248, na columna de postos de OC debe figurar 0 e na columna de total debe figurar 25.
– Na páxina 46383, no anexo I, na liña do CEIP Paradai, código 27014793, na columna de postos de DO debe figurar 1 e na columna de total debe figurar 25.
EXTRACTO da Resolución do 19 de decembro de 2025 pola que se publican as bases das bolsas comedor complementarias ás bolsas de carácter xeral do Ministerio de Educación, Formación Profesional e Deportes para o curso académico 2025/26.
Universidade de Vigo — III. Outras disposicións — 29/12/2025

BDNS (Identif.) 876927.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións:
https://www.infosubvenciones.es/bdnstrans/GE/es/convocatoria/876927
Primeiro.
Persoas beneficiarias
Alumnado que está matriculado no curso 2025/26 en estudos de grao ou máster universitario en centros propios ou en centros adscritos de titularidade pública que imparten titulacións non impartidas en centros propios (Enfermaría Ourense, Enfermaría Pontevedra e Enfermaría O Meixoeiro).
Segundo.
Obxecto
Estas bolsas teñen por obxecto garantir a igualdade de oportunidades do estudantado cunha situación económica que poida dificultar o seu acceso e permanencia na Universidade.
Terceiro.
Bases reguladoras
Resolución pola que se convocan bolsas comedor no curso académico 2025/26.
Cuarto.
Contía
A contía total do crédito destinado a estas axudas será de douscentos mil euros (200.000 €).
Quinto.
Prazo de presentación de solicitudes
Desde o 20 de decembro de 2025 ata o 20 de xaneiro de 2026.
Vigo, 19 de decembro de 2025
EXTRACTO da Resolución do 18 de decembro de 2025 pola que se publican as axudas ao estudo propias no curso 2025/26.
Universidade de Vigo — III. Outras disposicións — 29/12/2025

BDNS (Identif.) 876632.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións:
https://www.infosubvenciones.es/bdnstrans/GE/es/convocatoria/876632
Primeiro.
Persoas beneficiarias
Alumnado matriculado na Universidade de Vigo en titulacións oficiais de grao e máster universitario en centros propios ou en centros adscritos de titularidade pública que imparten titulacións non impartidas en centros propios (Enfermaría Ourense, Enfermaría Pontevedra e Enfermaría O Meixoeiro).
Segundo.
Obxecto
O obxecto das axudas é atender as necesidades do estudantado matriculado en titulacións oficiais que presentan circunstancias económicas ou familiares que lle impidan ou dificulten a continuidade dos seus estudos.
Terceiro.
Bases reguladoras
Resolución pola que se convocan axudas ao estudo no curso 2025/26.
Cuarto.
Contía
A contía total do crédito destinado a estas axudas será de douscentos mil euros (200.000 €).
Quinto.
Prazo de presentación de solicitudes
Desde o 19 de decembro de 2025 ata o 30 de xaneiro de 2026.
Vigo, 18 de decembro de 2025
CORRECCIÓN DE ERROS. Resolución do 10 de decembro de 2025, da Dirección Xeral de Formación e Cualificación para o Emprego, pola que se dá publicidade ás axudas concedidas ao abeiro da Orde do 27 de decembro de 2024 pola que se establecen as bases reguladoras e a convocatoria pública para a concesión de subvencións para a contratación de persoal técnico para a realización de actividades de orientación laboral no exercicio de 2025 (Diario Oficial Galicia número 15, do 23 de xaneiro de 2025).
Consellería de Emprego, Comercio e Emigración — III. Outras disposicións — 29/12/2025

Advertido un erro na Resolución do 10 de decembro de 2025, da Dirección Xeral de Formación e Cualificación para o Emprego, pola que se dá publicidade ás axudas concedidas ao abeiro da Orde do 27 de decembro de 2024 pola que se establecen as bases reguladoras e a convocatoria pública para a concesión de subvencións para a contratación de persoal técnico para a realización de actividades de orientación laboral no exercicio de 2025 (DOG núm. 15, do 23 de xaneiro), publicada no
Diario Oficial de Galicia
núm. 244, do 18 de decembro de 2025, cómpre facer a oportuna corrección:
Na páxina 64867, onde di:
Debe decir:
EXTRACTO da Orde do 11 de decembro de 2025 pola que se establecen as bases reguladoras e se anuncia a convocatoria para a concesión de subvencións, mediante tramitación anticipada e en réxime de concorrencia competitiva, para desenvolver áreas de estacionamento seguras e protexidas para vehículos de transporte de mercadorías (AESP) na Comunidade Autónoma de Galicia, e se convocan para o ano 2026 (código de procedemento IF313A).
Consellería de Presidencia, Xustiza e Deportes — III. Outras disposicións — 29/12/2025

BDNS (Identif.): 877222.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións:
https://www.infosubvenciones.es/bdnstrans/GE/es/convocatoria/877222
Primeiro. Obxecto
Esta orde ten por obxecto establecer as bases reguladoras para a concesión de subvencións, en réxime de concorrencia competitiva, para desenvolver áreas de estacionamento seguras e protexidas para vehículos de transporte de mercadorías (AESP) na Comunidade Autónoma de Galicia.
Segundo. Financiamento
As subvencións financiaranse con cargo á aplicación 05.08.512A.770.0, de acordo coa seguinte distribución:
Terceiro. Persoas beneficiarias
Poderán ser beneficiarias destas axudas as empresas, incluídas as persoas autónomas, que estean activas no momento da presentación da solicitude, sen prexuízo de que cumpran os demais requisitos que estableza a orde.
Cuarto. Prazo de presentación de solicitudes
O prazo de presentación de solicitudes será dun mes, contado desde o día seguinte ao da publicación desta orde. Entenderase como último día do prazo o correspondente ao mesmo ordinal do día da publicación. Se o último día for inhábil, entenderase prorrogado ao primeiro día hábil seguinte e, se no mes de vencemento non houbese día equivalente ao inicial do cómputo, entenderase que o prazo finaliza o último día do mes.
Quinto. Bases reguladoras
Orde do 11 de decembro de 2025 pola que se establecen as bases reguladoras e se anuncia a convocatoria para a concesión de subvencións, mediante tramitación anticipada e en réxime de concorrencia competitiva, para desenvolver áreas de estacionamento seguras e protexidas para vehículos de transporte de mercadorías (AESP) na Comunidade Autónoma de Galicia, e se convocan para o ano 2026 (código de procedemento IF313A).
Santiago de Compostela, 11 de decembro de 2025
EXTRACTO da Resolución do 27 de novembro de 2025 pola que se establecen as bases reguladoras de subvencións, en réxime de concorrencia competitiva, para o desenvolvemento de proxectos de programación musical en salas privadas e a súa convocatoria para o ano 2026 (código de procedemento CT302D).
Axencia Galega das Industrias Culturais — III. Outras disposicións — 10/12/2025

BDNS (Identif.): 872982.
De conformidade co previsto nos artigos 17.3.b) e 20.8.a) da Lei 38/2003, do 17 de no-vembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións:
https://www.infosubvenciones.es/bdnstrans/GE/es/convocatoria/872982
Primeiro.
Persoas beneficiarias
Poderán optar a estas subvencións as empresas e as persoas traballadoras autónomas con sucursal, ou oficina permanente, de polo menos un ano previo a esta convocatoria, na Comunidade Autónoma de Galicia ou nun Estado membro da UE ou que forme parte do acordo que establece a Área Económica Europea e que promovan servizos no ámbito da música en vivo, incluídos promotores, mánagers e axentes, así como empresas de organización de eventos musicais, sempre que desenvolvan a súa actividade habitual en Galicia.
Tamén poderán ser persoas beneficiarias, sempre que cumpran cos requisitos anteriormente sinalados, as agrupacións de persoas físicas ou xurídicas privadas, comunidades de bens ou calquera outro tipo de unidade económica ou patrimonio separado que, aínda carecendo de personalidade xurídica, poidan levar a cabo o obxecto da subvención, de conformidade co disposto no artigo 8.3 da Lei 9/2007, do 13 de xuño, de subvencións de Galicia.
Segundo.
Finalidade
Fixar as bases reguladoras das subvencións, en concorrencia competitiva, para o desenvolvemento de proxectos de programación musical en salas privadas (código de procedemento C302D).
Terceiro.
Bases reguladoras
Resolución do 27 de novembro de 2025 pola que se establecen as bases reguladoras de subvencións, en réxime de concorrencia competitiva, para o desenvolvemento de proxectos de programación musical en salas privadas e a súa convocatoria para o ano 2026 (código de procedemento CT302D).
Cuarto.
Importe
Estas subvencións, de carácter plurianual, financiaranse a cargo aos orzamentos da Axencia Galega das Industrias Culturais asignados para esta finalidade no orzamento 2026, por importe de 400.000 €, no código de proxecto 2015-00003, na aplicación e distribución plurianual indicada no cadro que segue:
Quinto.
Prazo de presentación de solicitudes
O prazo para a presentación das solicitudes será dun mes desde o día seguinte ao da publicación da correspondente convocatoria no
Diario Oficial de Galicia
.
Santiago de Compostela, 27 de novembro de 2025
RESOLUCIÓN do 1 de decembro de 2025 pola que se publican as subvencións concedidas ao abeiro do Acordo do Consello de Dirección, do 10 de abril de 2025, polo que se aproban as bases reguladoras das axudas para a execución de operacións en apoio de terceiras persoas que se tramiten ao abeiro da Intervención Leader, cofinanciadas co Feader no marco do Plan estratéxico da PAC 2023-2027 (PEPAC), e se anuncia a convocatoria para o ano 2025.
Axencia Galega de Desenvolvemento Rural — III. Outras disposicións — 10/12/2025

Normativa reguladora: Resolución do 16 de abril de 2025 pola que se publica o Acordo do Consello de Dirección, do 10 de abril de 2025, polo que se aproban as bases reguladoras das axudas para a execución de operacións en apoio de terceiras persoas ao abeiro da Intervención Leader, cofinanciadas co Feader no marco do Plan estratéxico da PAC 2023-2027 (PEPAC), e se anuncia a convocatoria para o ano 2025, código de procedemento MR701L (DOG núm. 82, do 30 de abril). A citada resolución foi modificada pola Resolución do 1 de agosto de 2025 (DOG núm. 151, do 8 de agosto).
Crédito orzamentario: doce millóns seiscentos corenta e un mil catrocentos vinte e tres euros con trinta e seis céntimos (12.641.423,36 €).
Aplicacións orzamentarias: 15.A1.712A.760.00, 15.A1.712A.770.00, 15.A1.712A.781.00.
Mediante resolucións do 11 de novembro de 2025 a directora xeral da Axencia Galega de Desenvolvemento Rural, por delegación do Consello de Dirección, resolveu a citada convocatoria e adxudicou as axudas.
De conformidade co disposto no artigo 15.1 da Lei 9/2007, do 13 de xuño, de subvencións de Galicia, no artigo 71.1 da Lei 1/2016, do 18 de xaneiro, de transparencia e bo goberno, e no artigo 29.5 das bases reguladoras das axudas, publícanse as subvencións concedidas mediante resolución da directora xeral da Axencia Galega de Desenvolvemento Rural.
De acordo co anterior,
Publicar no
Diario Oficial de Galicia
a relación das subvencións concedidas ao abeiro do Acordo do Consello de Dirección, do 10 de abril de 2025, polo que se aproban as bases reguladoras das axudas para a execución de operacións en apoio de terceiras persoas ao abeiro da Intervención Leader e se anuncia a convocatoria para o ano 2025, segundo o documento anexo.
Santiago de Compostela, 1 de decembro de 2025
RESOLUCIÓN do 4 de decembro de 2025 pola que se reaxustan as anualidades previstas na Resolución do 4 de abril de 2024 pola que se establecen as bases reguladoras para a concesión, en réxime de concorrencia non competitiva, das subvencións a proxectos tractores da enogastronomía de Galicia, no marco do Plan de recuperación, transformación e resiliencia, financiado pola Unión Europea-NextGenerationEU, e se procede á súa convocatoria para o ano 2024, con carácter plurianual (código de procedemento TU503J).
Axencia de Turismo de Galicia — III. Outras disposicións — 12/12/2025

O 16 de abril de 2024 publicouse no
Diario Oficial de Galicia
a Resolución do 4 de abril de 2024 pola que se establecen as bases reguladoras para a concesión, en réxime de concorrencia non competitiva, das subvencións a proxectos tractores da enogastronomía de Galicia, no marco do Plan de recuperación, transformación e resiliencia, financiado pola Unión Europea-NextGenerationEU, e se procede á súa convocatoria para o ano 2024, con carácter plurianual (código de procedemento TU503J), e o 30 de outubro de 2025 publicouse a Resolución do 27 de outubro de 2025 pola que se amplía tanto o prazo de execución das actuacións como o de xustificación establecidos pola Resolución do 4 de abril de 2024 pola que se establecen as bases reguladoras para a concesión, en réxime de concorrencia non competitiva, das subvencións a proxectos tractores da enogastronomía de Galicia, no marco do Plan de recuperación, transformación e resiliencia, financiado pola Unión Europea-NextGenerationEU, e se procede á súa convocatoria para o ano 2024, con carácter plurianual (código de procedemento TU503J), en virtude da cal se amplía o prazo de execución e xustificación ata o 30 de xuño de 2026.
Unha vez ampliado o prazo de presentación de execución e xustificación ata o 30 de xuño de 2026, e logo de estudar as solicitudes presentadas ata o momento, comprobouse que é preciso minorar o crédito previsto para as anualidades 2024 e 2025, e incrementar o importe que se minora na anualidade 2026.
De conformidade coa competencia conferida polo artigo 19 dos estatutos da Axencia de Turismo de Galicia, aprobados polo Decreto 196/2012, do 27 de setembro,
Primeiro. Redistribuír o crédito dispoñible establecido no artigo 2 das bases reguladoras, Resolución do 4 de abril de 2024 pola que se establecen as bases reguladoras para a concesión, en réxime de concorrencia non competitiva, das subvencións a proxectos tractores da enogastronomía de Galicia, no marco do Plan de recuperación, transformación e resiliencia, financiado pola Unión Europea-NextGenerationEU, e se procede á súa convocatoria para o ano 2024, con carácter plurianual (código de procedemento TU503J), que terá a seguinte distribución plurianual:
Segundo. Publicar esta resolución no
Diario Oficial de Galicia
, para os efectos previstos nos artigos 44 e 45.3 LPACAP.
Terceiro. Esta modificación, unha vez publicada no
Diario Oficial de Galicia
, non implicará a apertura dun novo prazo para presentar novas solicitudes.
Santiago de Compostela, 4 de decembro de 2025
RESOLUCIÓN do 3 de decembro de 2025 pola que se dá publicidade ás axudas concedidas ao abeiro da Resolución do 25 de abril de 2025 pola que se establecen as bases reguladoras para a concesión, en réxime de concorrencia non competitiva, das subvencións para a rehabilitación ou reforma de hoteis balneario e hoteis talaso de Galicia, no marco do Plan de recuperación, transformación e resiliencia, financiado pola Unión Europea-NextGenerationEU, e se procede á súa convocatoria con carácter plurianual (2025-2026) (código de procedemento TU985H).
Axencia de Turismo de Galicia — III. Outras disposicións — 12/12/2025

En cumprimento do disposto no artigo 15 da Lei 9/2007, do 13 de xuño, de subvencións de Galicia, e no artigo 17 da Lei 1/2016, do 18 de xaneiro, de transparencia e bo goberno, así como no artigo 19 das bases reguladoras da convocatoria,
Facer público no
Diario Oficial de Galicia
e na páxina web da Axencia de Turismo de Galicia (http://turismo.xunta.gal//) o resultado do proceso de concesión das subvencións previstas, que se financiarán cun orzamento de 6.085.000,00 €, con cargo á aplicación orzamentaria 04.A2.761A.770.0, código de proxecto 2022 00001, que figuran no anexo, concedidas ao abeiro da Resolución do 25 de abril de 2025 pola que se establecen as bases reguladoras para a concesión, en réxime de concorrencia non competitiva, das subvencións para a rehabilitación ou reforma de hoteis balneario e hoteis talaso de Galicia, no marco do Plan de recuperación, transformación e resiliencia, financiado pola Unión Europea-NextGenerationEU, e se procede á súa convocatoria con carácter plurianual (2025-2026) (código de procedemento TU985H).
Santiago de Compostela, 3 de decembro de 2025
RESOLUCIÓN do 3 de decembro de 2025, da Dirección Xeral de Comercio e Consumo, pola que se lle dá publicidade aos cambios producidos na Orde do 18 de setembro de 2025, pola que se establecen os domingos e os festivos en que se autoriza a apertura de establecementos comerciais durante o ano 2026, de acordo co disposto no artigo 6.2 da Lei 13/2006, do 27 de decembro, de horarios comerciais de Galicia.
Consellería de Emprego, Comercio e Emigración — III. Outras disposicións — 12/12/2025

De acordo co disposto no artigo 6.2 da Lei 13/2006, do 27 de decembro, de horarios comerciais de Galicia, dáse publicidade aos cambios producidos na Orde do 18 de setembro de 2025 como consecuencia da Resolución do 3 de decembro 2025, pola que se modifican os domingos e os días festivos hábiles comercialmente para os concellos de Ferrol, Sanxenxo e Vilalba, logo das correspondentes solicitudes dos respectivos concellos.
• Os domingos e festivos nos cales os establecementos comerciais poderán permanecer abertos ao público no concello de Ferrol durante o ano 2026 son:
– 4 de xaneiro.
– 7 de xaneiro.
– 2 de abril.
– 26 de xullo.
– 15 de agosto.
– 29 de novembro.
– 6 de decembro.
– 13 de decembro.
– 20 de decembro.
– 27 de decembro.
• Os domingos e festivos nos cales os establecementos comerciais poderán permanecer abertos ao público no concello de Sanxenxo durante o ano 2026 son:
– 4 de xaneiro.
– 2 de abril.
– 26 de xullo.
– 2 de agosto.
– 9 de agosto.
– 15 de agosto.
– 6 de decembro.
– 13 de decembro.
– 20 de decembro.
– 27 de decembro.
• Os domingos e festivos nos cales os establecementos comerciais poderán permanecer abertos ao público no concello de Vilalba durante o ano 2026 son:
– 4 de xaneiro.
– 2 de abril.
– 26 de xullo.
– 15 de agosto.
– 30 de agosto.
– 29 de novembro.
– 6 de decembro.
– 13 de decembro.
– 20 de decembro.
– 27 de decembro.
Para os restantes concellos comprendidos no ámbito de aplicación da devandita Lei 13/2006, do 27 de decembro, de horarios comerciais de Galicia, rexerá o disposto na Orde do 18 de setembro de 2025 (DOG do 1 de outubro).
Santiago de Compostela, 3 de decembro de 2025
ORDE do 4 de decembro de 2025 pola que se modifica a Orde do 3 de decembro de 2025 pola que se establecen os servizos mínimos que se prestarán durante a folga convocada para os días 5, 12, 15 e 19 de decembro de 2025 no sector do transporte de viaxeiros por estrada da provincia da Coruña.
Consellería de Presidencia, Xustiza e Deportes — III. Outras disposicións — 05/12/2025

Exposición de motivos.
Mediante a Orde do 3 de decembro de 2025 (DOG núm. 235, do 4 de decembro), establécense os servizos mínimos que se prestarán durante a folga convocada para os días 5, 12, 15 e 19 de decembro de 2025 no sector do transporte de viaxeiros por estrada da provincia da Coruña.
No seu artigo único determínanse os servizos que teñen a consideración de mínimos.
Tendo en conta a especial necesidade de protección das persoas usuarias dos centros de día para persoas maiores e centros de atención a persoas con discapacidade, equipamentos destinados á atención de persoas con perda da súa autonomía física ou psíquica e en situación de dependencia ou en grave risco de padecela que, residindo nos seus propios fogares, pola súa vulnerabilidade precisan dunha serie de coidados e atencións de carácter persoal, terapéutico ou social, procede recoller os servizos mínimos para o transporte público regular de uso especial de usuarios de centros socioasistenciais.
En virtude das facultades que me confire o Decreto 136/2024, do 20 de maio, polo que se establece a estrutura orgánica da Consellería de Presidencia, Xustiza e Deportes, por proposta da Dirección Xeral de Mobilidade,
Artigo único.
Modifícase o artigo único da Orde do 3 de decembro de 2025 pola que se establecen os servizos mínimos que se prestarán durante a folga convocada para os días 5, 12, 15 e 19 de decembro de 2025 no sector do transporte de viaxeiros por estrada da provincia da Coruña, tendo a consideración de servizos mínimos, ademais dos previstos, os seguintes:
4. Servizos de transporte público regular de uso especial de usuarios de centros socioasistenciais para a atención diúrna de persoas maiores en situación de dependencia ou grave risco de padecela e centros de atención a persoas con discapacidade: os servizos de entrada aos centros, desde as 8.00 horas ata as 11.30 horas, e os de saída, desde as 16.30 horas ata as 20.00 horas.
Disposición derradeira única. Entrada en vigor
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 4 de decembro de 2025
RESOLUCIÓN do 1 de decembro de 2025, da Secretaría Xeral da Emigración, pola que se amplía a dotación orzamentaria da Resolución do 3 de xaneiro de 2025 pola que se aproban as bases reguladoras para a concesión, en réxime de concorrencia non competitiva, de subvencións para promover o autoemprego e a actividade emprendedora na Comunidade Autónoma galega das persoas emigrantes galegas retornadas, e se procede á súa convocatoria para o ano 2025 (código de procedemento PR937A).
Consellería de Emprego, Comercio e Emigración — III. Outras disposicións — 12/12/2025

O 30 de xaneiro de 2025 publicouse no Diario Oficial de Galicia a Resolución do 3 de xaneiro de 2025, da Secretaría Xeral da Emigración, pola que se aproban as bases reguladoras para a concesión, en réxime de concorrencia non competitiva, de subvencións para promover o autoemprego e a actividade emprendedora na Comunidade Autónoma galega das persoas emigrantes galegas retornadas, e se procede á súa convocatoria para o ano 2025 (código de procedemento PR937A).
O artigo 2 desta resolución establece que para o financiamento destas axudas se destinará un crédito dun millón de euros (1.000.000 €), con cargo á aplicación orzamentaria 14.05.312C.470.0 dos orzamentos xerais da Comunidade Autónoma de Galicia para o ano 2025. Ademais, sinala que este crédito poderá ser ampliado nos casos establecidos no artigo 31.2 da Lei 9/2007, do 13 de xuño, de subvencións de Galicia, e no artigo 30.2 do Decreto 11/2009, do 8 de xaneiro, polo que se aproba o seu regulamento, en función das maiores dispoñibilidades orzamentarias que se poidan producir na dita aplicación.
Tendo en conta que o crédito inicialmente destinado a esta convocatoria resulta insuficiente debido ao volume de solicitudes recibidas e que existe crédito dispoñible procedente de remanentes doutras convocatorias que se pode aplicar a incrementar o importe do crédito inicialmente previsto, considérase necesario realizar unha ampliación do importe establecido inicialmente.
Por todo o exposto e no uso das facultades que me foron conferidas,
Artigo único. Ampliación da dotación orzamentaria
1. Ampliar a dotación orzamentaria prevista na Resolución do 3 de xaneiro de 2025, da Secretaría Xeral da Emigración, pola que se aproban as bases reguladoras para a concesión, en réxime de concorrencia non competitiva, de subvencións para promover o autoemprego e a actividade emprendedora na Comunidade Autónoma galega das persoas emigrantes galegas retornadas, e se procede á súa convocatoria para o ano 2025, na contía de trescentos mil euros (300.000 €), con cargo á aplicación orzamentaria 14.05.312C.470.0.
2. Esta ampliación orzamentaria non afecta o prazo de presentación de solicitudes establecido na resolución de convocatoria nin o resto do seu articulado.
Disposición derradeira única. Entrada en vigor
Esta resolución entrará en vigor o mesmo día da súa publicación no Diario Oficial de Galicia.
Santiago de Compostela, 1 de decembro de 2025
ORDE do 25 de novembro de 2025 pola que se fixa o prezo privado para a venda ao público dunha publicación editada por esta consellería.
Consellería de Cultura, Lingua e Xuventude — III. Outras disposicións — 05/12/2025

O artigo 50 da Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, dispón que «son prezos privados as contraprestacións que obteñan os suxeitos a que se refire o artigo 3 desta lei pola prestación de servizos ou a realización de actividades efectuadas en réxime de dereito privado cando, prestando tamén tales servizos ou actividades o sector privado, sexan de solicitude voluntaria por parte dos administrados».
Así mesmo, o artigo 51 da referida lei establece que «os prezos privados serán fixados polas consellerías correspondentes, logo de informe favorable da de Economía e Facenda, atendendo ás condicións e circunstancias do mercado en que operen, sen prexuízo de que excepcionalmente poidan aplicarse subvencións reguladoras. Para estes efectos, a consellería correspondente remitirá á de Economía e Facenda o proxecto normativo xunto coa memoria económica en que se xustifiquen os aspectos anteriores. A norma que fixe estes prezos deberá ser publicada no
Diario Oficial de Galicia
».
Na súa virtude, vista a proposta formulada pola Consellería de Cultura, Lingua e Xuventude e logo do informe favorable da Consellería de Facenda e Administración Pública, esta consellería
Artigo único
1. Queda aprobado o prezo privado de venda ao público da publicación editada pola Consellería de Cultura, Lingua e Xuventude que se relaciona no anexo.
2. Este prezo entenderase co IVE incluído.
Disposición derradeira única
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 25 de novembro de 2025
ORDE do 2 de decembro de 2025 pola que se amplía o crédito orzamentario existente para a concesión das axudas previstas na Orde do 16 de xullo de 2025 pola que se establecen as bases reguladoras para a concesión de subvencións para a posta en práctica de programas integrados de emprego de Galicia, e se procede á súa convocatoria para o ano 2025 (código de procedemento TR332A).
Consellería de Emprego, Comercio e Emigración — III. Outras disposicións — 05/12/2025

A Orde desta consellería do 16 de xullo de 2025 pola que se establecen as bases reguladoras para a concesión de subvencións para a posta en práctica de programas integrados de emprego de Galicia, e se convocan para o ano 2025, establece no seu artigo 2.2 que a contía máxima, así como a distribución entre créditos orzamentarios, poderá ser obxecto de modificación nos supostos e nas condicións previstas nos artigos 30 e 31 do Decreto 11/2009, do 8 de xaneiro, polo que se aproba o Regulamento da Lei 9/2007, do 13 de xuño, de subvencións de Galicia.
En consecuencia, existindo crédito dispoñible procedente de remanentes doutras convocatorias que pode aplicarse a incrementar o importe do crédito inicialmente previsto para o financiamento das axudas e subvencións para os programas integrados de emprego, procede ditar a presente orde de ampliación para poder atender o maior número de solicitudes posibles, en cumprimento do disposto nos preceptos anteriormente citados e co fin de garantir unha maior execución dos fondos finalistas.
Por todo o exposto e en exercicio das facultades que me confire o artigo 34 da Lei 1/1983, do 22 de febreiro, de normas reguladoras da Xunta e da súa Presidencia,
Artigo 1.
Ampliación do crédito orzamentario
Amplíase o importe total do crédito para o financiamento das axudas previstas na Orde desta consellería do 16 de xullo de 2025 pola que se establecen as bases reguladoras para a concesión de subvencións para a posta en práctica de programas integrados de emprego de Galicia, e se convocan para o ano 2025, nunha contía de 341.003,78 euros para a anualidade de 2025 e de 1.023.011,34 euros para a anualidade de 2026, na aplicación orzamentaria 14.03.322A.481.3 (código de proxecto 2014 00583).
Artigo 2.
Prazo de solicitudes
Esta modificación non afecta o prazo establecido na referida Orde do 16 de xullo de 2025 para a presentación de solicitudes.
Disposición derradeira única.
Entrada en vigor
Esta orde entrará en vigor o mesmo día da súa publicación no
Diario Oficial de Galicia
.
Santiago de Compostela, 2 de decembro de 2025
ORDE do 27 de novembro de 2025 pola que se fixan os prezos privados para a venda ao público de diversas publicacións editadas por esta consellería.
Consellería de Cultura, Lingua e Xuventude — III. Outras disposicións — 05/12/2025

O artigo 50 da Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, dispón que «son prezos privados as contraprestacións que obteñan os suxeitos a que se refire o artigo 3 desta lei pola prestación de servizos ou a realización de actividades efectuadas en réxime de dereito privado cando, prestando tamén tales servizos ou actividades o sector privado, sexan de solicitude voluntaria por parte dos administrados».
Así mesmo, o artigo 51 da referida lei establece que «os prezos privados serán fixados polas consellerías correspondentes, logo de informe favorable da de Economía e Facenda, atendendo ás condicións e circunstancias do mercado en que operen, sen prexuízo de que excepcionalmente poidan aplicarse subvencións reguladoras. Para estes efectos, a consellería correspondente remitirá á de Economía e Facenda o proxecto normativo xunto coa memoria económica en que se xustifiquen os aspectos anteriores. A norma que fixe estes prezos deberá ser publicada no
Diario Oficial de Galicia
».
Na súa virtude, vista a proposta formulada pola Consellería de Cultura, Lingua e Xuventude e logo do informe favorable da Consellería de Facenda e Administración Pública, esta consellería
Artigo único
1. Quedan aprobados os prezos privados de venda ao público das publicacións editadas pola Consellería de Cultura, Lingua e Xuventude que se relacionan no anexo.
2. Estes prezos entenderanse co IVE incluído.
Disposición derradeira única
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 27 de novembro de 2025
RESOLUCIÓN do 24 de novembro de 2025, da Dirección Xeral de Gandaría, Agricultura e Industrias Agroalimentarias, pola que se fai público o Acordo do Consello da Xunta de Galicia, do 3 de novembro de 2025, polo que se aproba de forma definitiva o proxecto de interese autonómico (PIA) para a ampliación da Casa Grande de Xanceda, no concello de Mesía (A Coruña).
Consellería do Medio Rural — III. Outras disposicións — 02/12/2025

Unha vez tramitado o procedemento de aprobación do proxecto de interese autonómico para a ampliación da Casa Grande de Xanceda, no concello de Mesía (A Coruña), consonte o que establece o artigo 54 da Lei 1/2021, do 8 de xaneiro, de ordenación do territorio de Galicia; o 3 de novembro de 2025 acordouse a aprobación definitiva do proxecto de interese autonómico (PIA) para a ampliación da Casa Grande de Xanceda, no concello de Mesía (A Coruña).
En cumprimento do disposto nos artigos 58 e 60 da Lei 1/2021, do 8 de xaneiro, en relación co número 11 do artigo 54 da dita lei, cómpre dar publicidade do referido acordo.
De acordo co anterior,
Publicar o Acordo do Consello da Xunta de Galicia, do día 3 de novembro de 2025, polo que se aproba de forma definitiva o proxecto de interese autonómico (PIA) para a ampliación da Casa Grande de Xanceda, no concello de Mesía (A Coruña), que di literalmente:
«Aprobar definitivamente o proxecto de interese autonómico para a ampliación da Casa Grande de Xanceda, no concello de Mesía (A Coruña)».
O contido íntegro do PIA para a ampliación da Casa Grande de Xanceda, no concello de Mesía (A Coruña), está dispoñible no seguinte enderezo electrónico:
https://mediorural.xunta.gal/sites/default/files/pia_cgx.zip
Santiago de Compostela, 24 de novembro de 2025
ORDE do 27 de novembro de 2025 pola que se fixa o prezo privado para a venda ao público de diversas publicacións editadas pola Axencia de Turismo de Galicia.
Consellería de Presidencia, Xustiza e Deportes — III. Outras disposicións — 05/12/2025

O artigo 50 da Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, dispón que «Son prezos privados as contraprestacións que obteñan os suxeitos a que se refire o artigo 3 desta lei pola prestación de servizos ou a realización de actividades efectuadas en réxime de dereito privado cando, prestando tamén tales servizos ou actividades o sector privado, sexan de solicitude voluntaria por parte dos administrados».
Así mesmo, o artigo 51 da referida lei establece que «Os prezos privados serán fixados polas consellerías correspondentes, logo de informe favorable da de Economía e Facenda, atendendo ás condicións e circunstancias do mercado en que operen, sen prexuízo de que excepcionalmente se poidan aplicar subvencións reguladoras. Para estes efectos, a consellería correspondente remitirá á de Economía e Facenda o proxecto normativo xunto coa memoria económica en que se xustifiquen os aspectos anteriores. A norma que fixe estes prezos deberá ser publicada no Diario Oficial de Galicia».
Na súa virtude, vista a proposta formulada pola Axencia de Turismo de Galicia e logo do informe favorable da Consellería de Facenda e Administración Pública, a Consellería de Presidencia, Xustiza e Deportes
Artigo único
1. Quedan aprobados os prezos privados de venda ao público das publicacións editadas pola Axencia de Turismo de Galicia que se relacionan no anexo.
2. Estes prezos entenderanse co IVE incluído.
Disposición derradeira única
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 27 de novembro de 2025
– Galicia e os camiños de Santiago: 45,00 €.
– Ad limina: revista de investigación do Camiño de Santiago e as peregrinacións. Vol. XVI-1: 20,00 €.
RESOLUCIÓN do 25 de novembro de 2025 pola que se adxudican as axudas correspondentes á modalidade B do programa Retorna Talento FP, establecidas na Orde do 24 de marzo de 2025.
Consellería de Educación, Ciencia, Universidades e Formación Profesional — III. Outras disposicións — 03/12/2025

Cumpridos os trámites establecidos no artigo 14 da Orde desta consellería, do 24 de marzo de 2025 (DOG do 27 de marzo), pola que se establece o procedemento para a adxudicación de bolsas para persoas galegas residentes no estranxeiro interesadas en retornar e cursar certos estudos de formación profesional que se inicien no ano 2025 en centros educativos de Galicia, esta consellería, en cumprimento do establecido no artigo 14.2 da citada orde,
Primeiro. Conceder as axudas correspondentes á modalidade B do programa ás persoas que se relacionan no anexo I desta orde. Así mesmo, estas listaxes publicaranse no portal educativo da Consellería de Educación, Ciencia, Universidades e Formación Profesional (https://www.edu.xunta.gal).
A dotación, a contía, a distribución dos pagamentos e as condicións para a adxudicación das axudas serán as establecidas na Orde do 24 de marzo de 2025.
Segundo. A publicación da listaxe de persoas beneficiarias terá os mesmos efectos que a notificación, segundo se establece no artigo 45 da Lei 39/2015, do 1 de outubro, do procedemento administrativo común das administracións públicas.
Terceiro. Contra esta resolución, que pon fin á vía administrativa, as persoas interesadas poderán interpor recurso potestativo de reposición ante a Consellería de Educación, Ciencia, Universidades e Formación Profesional, no prazo dun mes contado a partir do día seguinte ao da súa publicación no
Diario Oficial de Galicia
, de acordo co disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben directamente un recurso contencioso-administrativo, no prazo de dous meses, ante a Sala do Contencioso-Administrativo do Tribunal Superior de Xustiza de Galicia, consonte a Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 25 de novembro de 2025
EXTRACTO da Orde do 20 de novembro de 2025 pola que se establecen as bases reguladoras das axudas para fomentar a adopción de animais domésticos de compañía abandonados acollidos nos centros de recollida autorizados da Comunidade Autónoma de Galicia, e se convocan axudas para o ano 2026 (código de procedemento MT811C).
Consellería de Medio Ambiente e Cambio Climático — III. Outras disposicións — 03/12/2025

BDNS (Identif.): 871850.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións:
https://www.infosubvenciones.es/bdnstrans/GE/es/convocatoria/871850
Primeiro. Beneficiarias
Poderán ser beneficiarias destas axudas as persoas físicas que acrediten a adopción dun animal doméstico de compañía abandonado que proveña dalgún dos centros de recollida autorizados da Comunidade Autónoma de Galicia, ademais de cumprirse con respecto ao animal obxecto de adopción os requisitos establecidos no artigo 24.2 da Lei 4/2017, do 3 de outubro.
Segundo. Obxecto
Establecer as bases reguladoras dunha liña de axudas destinadas a fomentar a adopción de animais domésticos de compañía abandonados acollidos nos centros de recollida autorizados da Comunidade Autónoma de Galicia, así como proceder á súa convocatoria para o ano 2026 (código de procedemento MT811C).
Terceiro. Bases reguladoras e convocatoria
Orde pola que se establecen as bases reguladoras das axudas para fomentar a adopción de animais domésticos de compañía abandonados acollidos nos centros de recollida autorizados da Comunidade Autónoma de Galicia, e se convocan axudas para o ano 2026 (código de procedemento MT811C).
Cuarto. Contía
O importe asignado é de vinte e cinco mil euros (25.000 €), sen prexuízo do incremento orzamentario que se poida realizar con remanentes adicionais de acordo coas dispoñibilidades de crédito. En todo caso, as concesións limitaranse ás dispoñibilidades orzamentarias.
Quinto. Prazo de presentación de solicitudes
O prazo de presentación das solicitudes será desde o día seguinte ao de publicación desta orde no Diario Oficial de Galicia ata o 11 de setembro de 2026.
Sexto. Outros datos
Serán actuacións subvencionables ao abeiro desta orde os custos derivados da identificación, esterilización, desparasitación e vacinación, segundo proceda, que o propio centro de recollida ou un centro veterinario colaborador deste poida repercutir sobre quen adopte un animal doméstico de compañía abandonado acollido nun dos centros de recollida autorizados na Comunidade Autónoma de Galicia no período comprendido entre o 1 de outubro de 2025 ata o 31 de agosto de 2026, ambos incluídos.
Santiago de Compostela, 20 de novembro de 2025